Gravo

Gravo (per taliàn: Grado) xe una pìcola ìzoła de l'alto Adriàtego, davanti de ła omònema laguna (Laguna de Gravo).

 La xente 
Gravo el xe un comun de 8691 àneme che el faxea parte de ła Provinsa de Gorisia, in tel Friuli Venesia Giulia. Gravo el ga anca do frasion so tera ferma Fosalon e Boscat.

I abitanti i se ciama “graisani” (per taliàn: “gradexi”) e el diałeto parlà el xe el dialeto graisan.

 Istòria 
El paxse el xe stà fondà al tenpo de Atila, co el nome de ad Aquae Gradatae. cofà porto a servìsio de Aquileia e Castrum. Xe da torno del 452, che Grado el se ga desviłupà, co ła xente de Aquilea ła ga sercà riparo inte łe ìzołe de ła Laguna de Gravo par scanpar da łe orde dei Uni, guidai da Atila. Gravo ła ga cognosùo on periodo de gran sbrełùxego: el xe stà sede de na Patriarchìa, del 568, e . Par sto motivo se dixe che “Gravo ła xe fioła de Aquilea e mare de Venesia”.

 Laoro 
Dopo sèculi de decadensa, Gravo xe tornada inportante soto l’Austria a la fin del XIX° Secoło. Gravo jera diventada la spiaja dei siùri e i nòbiłi de Viena e de tuto el Inpero Austro-Ungàrego. 
‘In tei primi ani del Novesento jera mundi mixeria, ma al torismo e a la pesca, che i s’hà dexvilupà mundi dei ani Sesanta, anca gràsie a le terme, che łe ga fato sù gran richesa, no sol che culturałe ma anca econòmega. En tenpo de deso, el torismo e la pesca łe xe le prensipali atività de l’ìzoła.

 Tradision 
La pì granda tradision de Gravo xe el Perdòn de Barbana. La prima doménega de lujo, la stàtua de la Madona che la vien portada de ła Ceza Granda finmente a l'ìzoła de Barbana co una procesion de barche che łe traersa la laguna.

On'oltra importante tradision de Gravo el xe el "Festival della Canzone Gradese", che el xe nasesto in tel 1946.

 Graixani famuxi 
El graixan pì cognosesto el xe el poeta Biagio Marin, che el ga scrivesto òpare in dialeto graisan.

Xe coniusesti a livelo nasionałe anca el xugador de balon Mario David, che el ga xugà ai Mundiali in Cile e el ga vinsesto la Coppa dei Campioni inte el 1963 col Milan, la prexentadora Luana Colussi e el studioxo Marco Marchesanhttp://www.uim.mi.it/Marchesan.htm .

 Galeria de foto 

 Note 

In altri projeti

 Linganbi foresti 

  Sito par el mantegnimento de ła cultura gradexe
 Grado Ixoła del Sole
 Grado torismo Rejon Friul-Venesia Julia

Categoria:Comuni de ła provincia de Gorisia